**Îmi miroase pielea a tine**

*Azoitei Stefania*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O să-ţi împrumut pielea

Cât timp mă dezbrac de a mea,

Să o pun la spălat la 120 de grade.

Să-şi piardă culorile, să-şi micşoreze arterele

Şi sângele care curge sub ea

Să-mi mutileze într-o îmbrăţişare carnea.

Aşa nu o să mi mai fie dor de tine.

Ironic, de tine am vrut să mă spăl ,

Dar săruturile tale mi-au cicatrizat epiderma

Ce mă electrocutează când încerc să le reproduc

Cu alte săruturi străine.

Şi iar trebuie să mă dezbrac,

Să şterg oxidarea necunoscutului pătat.

Îmi miroase pielea a tine.

Nu, nu se duce la spălat.

Nu se volatizează locurile unde m-ai sărutat…

Am rămas fără detergent,

Te superi dacă folosesc din nou parfumul tău ?